CELEX: 31986R3679
Language: el
Date: 1986-11-28 00:00:00
Title: Κανονισμός (ΕΟΚ) αριθ. 3679/86 του Συμβουλίου της 28ης Νοεμβρίου 1986 περί καθορισμού, για τη γαλακτοκομική περίοδο 1987/88, του ενδεικτικού ποσοστού για την περιεκτικότητα σε λιπαρές ουσίες του τυποποιημένου πλήρους γάλακτος που εισάγεται στην Ιρλανδία και το Ηνωμένο Βασίλειο

Avis juridique important

|

31986R3679

Κανονισμός (ΕΟΚ) αριθ. 3679/86 του Συμβουλίου της 28ης Νοεμβρίου 1986 περί καθορισμού, για τη γαλακτοκομική περίοδο 1987/88, του ενδεικτικού ποσοστού για την περιεκτικότητα σε λιπαρές ουσίες του τυποποιημένου πλήρους γάλακτος που εισάγεται στην Ιρλανδία και το Ηνωμένο Βασίλειο  

Επίσημη Εφημερίδα αριθ. L 340 της 03/12/1986 σ. 0002

***** ΚΑΝΟΝΙΣΜΟΣ (ΕΟΚ) αριθ. 3679/86 ΤΟΥ ΣΥΜΒΟΥΛΙΟΥ  της 28ης Νοεμβρίου 1986  περί καθορισμού, για τη γαλακτοκομική περίοδο 1987/88, του ενδεικτικού ποσοστού για την περιεκτικότητα σε λιπαρές ουσίες του τυποποιημένου πλήρους γάλακτος που εισάγεται στην Ιρλανδία και το Ηνωμένο Βασίλειο  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1411/71 του Συμβουλίου της 29ης Ιουνίου 1971 περί καθορισμού των συμπληρωματικών κανόνων της κοινής οργανώσεως αγοράς στον τομέα του γάλακτος και των γαλακτοκομικών προϊόντων, όσον αφορά τα προϊόντα της κλάσεως 04.01 του κοινού δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 566/76 (2), και ιδίως το άρθρο 3 παράγραφος 6 στοιχείο β),  την πρόταση της Επιτροπής,  Εκτιμώντας:  ότι, δυνάμει του άρθρου 3 παράγραφος 5 του κανονισμού (ΕΟΚ) αριθ. 1411/71, η Ιρλανδία και το Ηνωμένο Βασίλειο εφαρμόζουν στο έδαφός τους τον τύπο του μη τυποποιημένου πλήρους γάλακτος, κατά την έννοια του άρθρου 3 παράγραφος 1 στοιχείο β) δεύτερη περίπτωση του εν λόγω κανονισμού·  ότι, σύμφωνα με τις παραγράφους 6 και 7 του προαναφερθέντος άρθρου, είναι αναγκαίο να καθοριστεί, για τη γαλακτοκομική περίοδο 1987/88, το ενδεικτικό ποσοστό για τις λιπαρές ουσίες που πρέπει να περιέχει το τυποποιημένο πλήρες γάλα προελεύσεως άλλου κράτους μέλους, για να είναι δυνατόν να τεθεί σε εμπορία στο έδαφος των δύο προαναφερθέντων κρατών μελών· ότι αυτό το ενδεικτικό ποσοστό αντιστοιχεί στο μέσο σταθμισμένο όρο της περιεκτικότητας σε λιπαρές ουσίες του πλήρους γάλακτος που παράγεται και τίθεται σε εμπορία στο κράτος μέλος-εισαγωγέα, κατά τη διάρκεια του προηγούμενου έτους,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για τη γαλακτοκομική περίοδο 1987/88, το ενδεικτικό ποσοστό που αναφέρεται στο άρθρο 3 παράγραφος 6 στοιχείο β) του κανονισμού (ΕΟΚ) αριθ. 1411/71 καθορίζεται:  - για την Ιρλανδία, σε 3,60 %,  - για το Ηνωμένο Βασίλειο, σε 3,90 %.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Νοεμβρίου 1986.  Για το Συμβούλιο  Ο Πρόεδρος  A. RUMBOLD  (1) ΕΕ αριθ. L 148 της 3. 7. 1971, σ. 4.  (2) ΕΕ αριθ. L 67 της 15. 3. 1976, σ. 23.